
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1034 

25 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία κατάσχεσης των εμπορευμάτων, της κα¬ 
ταστροφής ή της διάθεσης αυτών, αμοιβή των με¬ 
λών της επιτροπής που ορίζεται στην παράγραφο 
4 του άρθρου 11 του ν. 3377/2005 και κάθε ανα¬ 
γκαία λεπτομέρεια. 1 

Έγκριση συμβάσεων μίσθωσης έργου στο Δήμο Λι¬ 
βαδιού για τη λειτουργία του Κέντρου Εξυπηρέ¬ 
τησης Πολιτών (ΚΕΠ). 2 

Έγκριση της καθιέρωσης της Νομαρχιακής Αυτοδι¬ 
οίκησης Μαγνησίας ωρών υπερωριακής απασχό¬ 
λησης. 3 


ΑΠΟΦΑΣΕΙ Σ 

Αριθμ. Κ1-1178 (1) 


Διαδικασία κατάσχεσης των εμπορευμάτων, της κατα¬ 
στροφής ή της διάθεσης αυτών, αμοιβή των μελών 
της επιτροπής που ορίζεται στην παράγραφο 4 του 
άρθρου 11 του ν. 3377/2005 και κάθε αναγκαία λε¬ 
πτομέρεια. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) του άρθρ. 90 του π.δ. 63/2005 «Κωδικοποίηση της 
Νομοθεσίας για την κυβέρνηση και τα Κυβερνητικά Όρ¬ 
γανα» (ΦΕΚ 98 Α'). 

β) του άρθρου 11 του ν. 3377/2005« Αρχές και κανόνες 
για την εξυγίανση και την ανάπτυξη βασικών τομέων 
του εμπορίου και της αγοράς - Θέματα Υπουργείου 
Ανάπτυξης »(ΦΕΚ 202 Α'), όπως τροποποιήθηκε με την 
παρ. 1 του άρθρου 13 του ν. 3557/2007 (ΦΕΚ 100 Α'). 

γ) των άρθρων 5 και 7α του ν. 2323/1995 «Υπαίθριο 
εμπόριο και άλλες διατάξεις» (ΦΕΚ 145 Α'), όπως τρο¬ 
ποποιήθηκε με τους νόμους 3190/2003 (ΦΕΚ 249 Α'), 
3377/2005 και 3557/2007. 

δ) της περίπτωσης β. της παρ. 2 του άρθρου 17 του 
ν. 3205/2003 «Μισθολογικές ρυθμίσεις λειτουργών και 
υπαλλήλων του Δημοσίου, ΝΠΔΔ και ΟΤΑ και λοιπές 
διατάξεις» (ΦΕΚ 297 Α'). 


ε) του π.δ. 397/1988 «Οργανισμός του Υπουργείου Εμπο¬ 
ρίου» (ΦΕΚ 185 Α') όπως τροποποιήθηκε και ισχύει. 

στ) του π.δ. 59/1996 «Σύσταση Γ ενικής Γ ραμματείας 
Εμπορίου στο Υπουργείο Ανάπτυξης και καθορισμός 
αρμοδιοτήτων της» (ΦΕΚ 51 Α'). 

ζ). της υπ’ αριθμ. Δ/15/Α/Φ19/4040/24.2.2006 απόφασης 
του Πρωθυπουργού και του Υπουργού Ανάπτυξης «Ανά¬ 
θεση αρμοδιοτήτων στους Υφυπουργούς Ανάπτυξης 
Αναστάσιο Νεράντζη και Ιωάννη Παπαθανασίου» ( ΦΕΚ 
240 Β'/2006 ). 

2. Το γεγονός ότι η προκαλούμενη δαπάνη δεν μπορεί 
να προσδιοριστεί, επειδή εξαρτάται από τον αριθμό 
των συνεδριάσεων κάθε επιτροπής εκτίμησης αξίας 
κατασχεμένων προϊόντων που συγκροτείται σε κάθε 
Δήμο. Η δαπάνη αυτή βαρύνει τον προϋπολογισμό του 
οικείου Δήμου. 

Από την εφαρμογή της παρούσας δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Πεδίο εφαρμογής 

Σύμφωνα με τη διάταξη της παρ. 1 του άρθρου 11 
του ν. 3377/2005 (ΦΕΚ 202 Α') και με την επιφύλα¬ 
ξη των διατάξεων του Εθνικού Τελωνειακού Κώδικα 
(ν. 2960/2001, ΦΕΚ 265 Α'), τα κάθε είδους εμπορεύματα 
που διακινούνται στο υπαίθριο εμπόριο με οποιονδή- 
ποτε τρόπο, χωρίς αυτός που τα διαθέτει να κατέχει 
την απαιτούμενη άδεια πωλητή, σύμφωνα με τις δια¬ 
τάξεις του ν. 2323/1995, όπως τροποποιήθηκε με τους 
ν. 3377/2005 και ν. 3557/2007 ή συνιστούν παράνομη απο¬ 
μίμηση προϊόντων τα οποία κυκλοφορούν νόμιμα στην 
αγορά ή κυκλοφορούν κατά παράβαση των διατάξεων του 
Κώδικα Βιβλίων και Στοιχείων (π.δ. 186/1992, ΦΕΚ 84 Α'), 
κατάσχονται και καταστρέφονται ή διατίθενται σε νο¬ 
μικά πρόσωπα που εκπληρώνουν κοινωφελείς σκοπούς 
και σε ευαγή ιδρύματα. 

Με τις διατάξεις της παρούσας, ρυθμίζονται η δια¬ 
δικασία κατάσχεσης των ανωτέρω εμπορευμάτων, η 
διαδικασία καταστροφής ή της διάθεσης αυτών, η αμοι¬ 
βή των μελών της επιτροπής της παραγράφου 4 του 
άρθρου 11 του ν. 3377/2005 και κάθε άλλη αναγκαία 
λεπτομέρεια. 

Οι διατάξεις της παρούσας δεν εφαρμόζονται στην 
περίπτωση εμπορίας ζώντων ζώων και πτηνών. 

Αρθρο 2 

Αρμόδια όργανα για την Κατάσχεση προϊόντων - 
Διαδικασία κατάσχεσης 

Αρμόδια όργανα για την επιβολή της κατάσχεσης των 
προϊόντων στις περιπτώσεις που ορίζονται στο άρθρο 1 
του παρόντος, είναι τα Κλιμάκια Ελέγχου Λαϊκών Αγο¬ 
ρών και Υπαίθριου Εμπορίου (Κ.Ε.Λ.Α.Υ.Ε.) του άρθρου 7α 
του ν. 2323/1995, η Δημοτική Αστυνομία και η Υπηρεσία 
Ειδικών Ελέγχων, τα οποία όργανα με ειδική έγγραφη 
εντολή των προϊσταμένων των οικείων Υπηρεσιών, επι- 
κουρούμενα από αρμόδιο υπάλληλο του οικείου Δήμου 
με μεταφορικό μέσο, προβαίνουν στην κατάσχεση με 
την ακόλουθη διαδικασία: 

Α) Συμπλήρωση του Ειδικού Πρωτοκόλλου Κατάσχε¬ 
σης Προϊόντων 

Τα όργανα των Κλιμακίων Ελέγχου Λαϊκών Αγορών 
και Υπαίθριου Εμπορίου (Κ.Ε.Λ.Α.Υ.Ε.), της Δημοτικής 
Αστυνομίας και της Υπηρεσίας Ειδικών Ελέγχων προ¬ 
βαίνουν στη συμπλήρωση του Ειδικού Πρωτοκόλλου 
Κατάσχεσης (Ε.Π.Κ.) του άρθρου 6 της παρούσας. 

Συμπληρώνονται υποχρεωτικά τα πλήρη στοιχεία 
της αστυνομικής ταυτότητας ή του διαβατηρίου, της 
διεύθυνσης κατοικίας, το τηλέφωνο, το Α.Φ.Μ. και η 
Δ.Ο.Υ. του ελεγχόμενου. Εάν ο παραβάτης πωλητής 
στερείται νομιμοποιητικών εγγράφων ή εγκαταλείψει 
τα εμπορεύματα, οι αντίστοιχες θέσεις στο Ε.Π.Κ. πα¬ 
ραμένουν κενές. Τα αρμόδια όργανα προβαίνουν στη 
λεπτομερή καταμέτρηση και καταγραφή στο Ε.Π.Κ. τα 
προς κατάσχεση προϊόντα κατά είδος, τη τιμή πώλησης 
όπου αναγράφεται και τη ποσότητα αυτών σε τεμάχια 
ή βάρος κατά περίπτωση. Εάν δεν αναγράφεται συγκε¬ 
κριμένη τιμή πώλησης ανά είδος, τότε συμπληρώνεται 
η τιμή με βάση τα τιμολόγια αγοράς των προϊόντων 
εφόσον υπάρχουν, άλλως η αντίστοιχη θέση στο Ε.Π.Κ. 
παραμένει κενή. 

Το Ε.Π.Κ. υπογράφεται από τα ελεγκτικά όργανα που 
βεβαιώνουν την παράβαση, τον παραβάτη πωλητή και 
τον αρμόδιο υπάλληλο του Δήμου που παραλαμβάνει τα 
κατασχεμένα προϊόντα για τις ενέργειες των άρθρων 
3 επ. της παρούσας απόφασης. Σε περίπτωση εγκα¬ 
τάλειψης των προϊόντων από τον παραβάτη πωλητή 
ή άρνησης αυτού να υπογράψει, γίνεται σχετική μνεία 
από το αρμόδιο όργανο. 

Το πρωτότυπο του Ε.Π.Κ. παραδίδεται στον ελεγχόμε¬ 
νο, ένα αντίτυπο παραδίδεται στον αρμόδιο υπάλληλο 
του οικείου Δήμου που παραλαμβάνει τα κατασχεμένα 
προϊόντα, ένα διαβιβάζεται από το όργανο που βεβαί¬ 
ωσε την παράβαση στην προϊστάμενη αυτού αρχή, η 
οποία και διαβιβάζει κατά περίπτωση θεωρημένο αντί¬ 
γραφο στην Υπηρεσία Ειδικών Ελέγχων του Υπουργεί¬ 
ου Οικονομίας και Οικονομικών, στη Διεύθυνση Τιμών 
Τροφίμων-Ποτών της Γενικής Γραμματείας Εμπορίου 
του Υπουργείου Ανάπτυξης και ένα παραμένει στο στέ¬ 
λεχος. 

Επιπλέον των ανωτέρω, τα όργανα των Κ.Ε.Λ.Α.Υ.Ε. και 
της Δημοτικής Αστυνομίας προβαίνουν στην εφαρμογή 
των διατάξεων του άρθρου 3 του ν. 3377/2005. 

Β) Μεταφορά Κατασχεμένων Προϊόντων 


Τα κατασχεμένα είδη συσκευάζονται κατάλληλα, οι 
συσκευασίες σημαίνονται ως προς το περιεχόμενο και 
το ονοματεπώνυμο του παραβάτη πωλητή, φορτώνο¬ 
νται στο μεταφορικό μέσο της παρ. 1 του άρθρου 2 της 
παρούσης από τον αρμόδιο υπάλληλο του Δήμου και 
μεταφέρονται αυθημερόν στις αποθήκες του οικείου 
Δήμου, όπου και φυλάσσονται. 

Τα κατασχεμένα είδη συνοδεύονται από το αντίστοιχο 
αντίτυπο του Ε.Π.Κ., το οποίο παραδίδεται αυθημερόν 
από το Δημοτικό υπάλληλο στην αρμόδια υπηρεσία του 
οικείου Δήμου, η οποία οφείλει να το τοιχοκολλήσει στο 
κεντρικό του κατάστημα, την επόμενη εργάσιμη ημέρα 
από την παραλαβή του. 

Αρθρο 3 

Επιτροπή Εκτίμησης Αξίας Κατασχεμένων Προϊόντων 

Σε κάθε Δήμο συγκροτείται με απόφαση του Δημάρ¬ 
χου Επιτροπή Εκτίμησης Αξίας Κατασχεμένων Προϊό¬ 
ντων που αποτελείται από έναν εκπρόσωπο της Δ/νσης 
Εμπορίου της οικείας Νομαρχίας ως Πρόεδρο, έναν εκ¬ 
πρόσωπο του Δήμου και έναν εκπρόσωπο της οικείας 
ΔΟΥ. Η ανωτέρω Επιτροπή απαρτίζεται από υπαλλή¬ 
λους των κατηγοριών ΠΕ ή ΤΕ. Σε περίπτωση έλλειψης 
προσωπικού των κατηγοριών ΠΕ ή ΤΕ, στην Επιτροπή 
μπορούν συμμετέχουν και υπάλληλοι της κατηγορίας 
ΔΕ. Χρέη γραμματέα της Επιτροπής ασκεί ένας εκ των 
ανωτέρω υπαλλήλων που επίσης ορίζεται από το Δή¬ 
μαρχο. Η θητεία της Επιτροπής είναι ετήσια. 

Η Επιτροπή είναι αρμόδια για την εκτίμηση της αξίας 
των κατασχεμένων προϊόντων προκειμένου ο Δήμαρχος 
να προσδιορίσει το ύψος του τέλους κατά τη διάταξη 
της παρ. 5 του άρθρου 11 του ν. 3377/2005. 

Η Επιτροπή συγκαλείται από την αρμόδια υπηρεσία 
του Δήμου και συνεδριάζει πέραν του κανονικού ωρα¬ 
ρίου εργασίας και σε χρόνο που δεν καλύπτεται από 
υπερωριακή απασχόληση (περίπτωση β της παρ. 2 του 
άρθρου 17, ν. 3205/2003). Ειδικότερα: 

α) Στην περίπτωση κατάσχεσης βιοτεχνικών και βι¬ 
ομηχανικών προϊόντων, το πολύ εντός τεσσάρων (4) 
εργασίμων ημερών από την επομένη της τοιχοκόλλησης 
του Ε.Π.Κ. στο κεντρικό κατάστημα του Δήμου, 
β) Στην περίπτωση κατάσχεσης αγροτικών προϊό¬ 
ντων, το πολύ εντός δύο (2) εργασίμων ημερών από 
την επομένη της τοιχοκόλλησης του Ε.Π.Κ. στο κεντρικό 
κατάστημα του Δήμου, 

γ) Στην περίπτωση κατάσχεσης ευαλλοίωτων προϊ¬ 
όντων, όπως προϊόντα θάλασσας, γαλακτοκομικά κλπ, 
την ίδια ημέρα της τοιχοκόλλησης και η καταστρο¬ 
φή αυτών γίνεται την επόμενη εργάσιμη ημέρα κατ’ 
εξαίρεση της διάταξης της παρ. 6 του άρθρου 11 του 
ν. 3377/2005, όπως τροποποιήθηκε με τη διάταξη της 
παρ. 1 του άρθρου 13 του ν. 3557/2007. Εάν δεν είναι 
δυνατή η σύγκλιση της Επιτροπής την ίδια ημέρα της 
τοιχοκόλλησης, τα κατασχεμένα προϊόντα φυλάσσονται 
και παραδίδονται για καταστροφή άμεσα και όχι πέραν 
των δύο (2) εργασίμων ημερών. Επίσης παραδίδονται 
αυθημερόν για καταστροφή, εάν η κατάσχεση πραγμα¬ 
τοποιηθεί την τελευταία εργάσιμη ημέρα της εβδομά¬ 
δας ή την παραμονή των επισήμων αργιών, ανεξάρτητα 
από το αν έχει πραγματοποιηθεί η σύγκλιση της Επιτρο¬ 
πής. Στις περιπτώσεις αυτές η εκτίμηση της αξίας των 

κατασχεμένων προϊόντων για τον προσδιορισμό του 
ύψους του σχετικού τέλους γίνεται από την Επιτροπή 
βάσει των αναγραφομένων στοιχείων στο Ε.Π.Κ.. 

Η Επιτροπή συντάσσει Εκθεση εκτίμησης στην οποία 
αναφέρονται τα κατασχεμένα είδη και η αξία τους, η 
οποία δεν μπορεί να υπερβαίνει τις αναγραφόμενες στο 
ΕΠΚ κατά είδος τιμές. Εάν στο Ε.Π.Κ. δεν αναφέρονται 
τέτοιες τιμές, η αξία των κατασχεμένων προϊόντων 
προσδιορίζεται σύμφωνα με τις συνήθεις επικρατού¬ 
σες στην αγορά τιμές ίδιων προϊόντων, οι οποίες σε 
κάθε περίπτωση δεν μπορεί να είναι κατώτερες από τα 
τιμολόγια αγοράς των κατασχεμένων προϊόντων, εφό¬ 
σον αυτά υπάρχουν. Η Έκθεση εκτίμησης παραδίδεται 
από το γραμματέα της Επιτροπής στο Δήμαρχο εντός 
της επομένης εργάσιμης ημέρας από τη συνεδρίασή 
της, προκειμένου να εφαρμοστεί η διαδικασία επιβολής 
τέλους που ορίζεται στην παρ. 5 του άρθρου 11 του 
ν. 3377/2005. 

Καθορίζουμε την κατά συνεδρίαση αποζημίωση των 
μελών των Επιτροπών που συγκροτούνται σε κάθε Δήμο 
στο ύψος των σαράντα πέντε ευρώ και πενήντα επτά 
λεπτά (45,57€) ανά συνεδρίαση και μέχρι πενήντα (50) 
συνεδριάσεις ετησίως, αναπροσαρμοζόμενη σύμφωνα 
με την εισοδηματική πολιτική κάθε έτους. 

Η αμοιβή των μελών της Επιτροπής βαρύνει τον οι¬ 
κείο Δήμο. 

Αρθρο 4 

Επιβολή Πολλαπλού Τέλους 

Με απόφαση του Δημάρχου επιβάλλεται στο πρόσωπο 
που έχει επιβληθεί η κατάσχεση, πολλαπλό τέλος ίσο με 
το δεκαπλάσιο της αξίας των κατασχεμένων προϊόντων, 
που αναφέρεται στηνΈκθεση εκτίμησης της Επιτροπής 
του άρθρου 3 της παρούσας. 

Η απόφαση επιδίδεται στο πρόσωπο που έχει επιβλη¬ 
θεί η κατάσχεση και στη διεύθυνση που έχει δηλώσει 
αυτό μέσα σε τρεις (3) εργάσιμες ημέρες από την έκ¬ 
δοση της απόφασης. Τα παραπάνω τέλη εισπράττονται 
σύμφωνα με τον Κώδικα Είσπραξης Δημοσίων Εσόδων 
(Κ.Ε.Δ.Ε.) (ν.δ. 356/1974 ΦΕΚ 90 Α') και αποτελούν πόρο 
του οικείου Δήμου. 

Ειδικά στην περίπτωση εγκατάλειψης των εμπορευ¬ 
μάτων από τον παραβάτη πωλητή, δεν εκδίδεται από 
το Δήμαρχο απόφαση επιβολής τέλους αλλά απόφαση 
καταστροφής ή διάθεσης κατά τις διατάξεις του άρθρου 
5 της παρούσας. 

Αρθρο 5 

Καταστροφή ή Διάθεση των 
Κατασχεμένων Προϊόντων 

Με απόφαση του Δημάρχου που συνοδεύεται από 
αντίγραφο του Ε.Π.Κ., διατάσσεται η καταστροφή των 
κατασχεμένων προϊόντων στις περιπτώσεις που ανα- 
φέρονται κατωτέρω. Η απόφαση αυτή εκδίδεται εντός 
προθεσμίας πέντε (5) ημερών από την ημερομηνία επί¬ 
δοσης της απόφασης περί επιβολής πολλαπλού τέλους 
στον παραβάτη. 

Καταστρέφονται υποχρεωτικά οι παράνομες απομι¬ 
μήσεις, βιοτεχνικών ή βιομηχανικών προϊόντων. Ομοίως 
καταστρέφονται τα παράνομα αντίγραφα Οϋ’ε και 0\/ϋ’5 
ήχου και εικόνας και τα παράνομα προϊόντα καπνού. 


Ο οικείος Δήμος οφείλει να ενημερώνει τις εταιρείες 
που παράγουν, εισάγουν και διαθέτουν τα αντίστοιχα 
νόμιμα προϊόντα για την ημερομηνία καταστροφής, του¬ 
λάχιστον δύο εργάσιμες ημέρες πριν την ημερομηνία 
αυτή, ούτως ώστε να παρέχεται η δυνατότητα παρου¬ 
σίας εκπροσώπων τους. 

Καταστρέφονται επίσης υποχρεωτικά τα κατασχε¬ 
μένα αγροτικά προϊόντα με απόφαση του Δημάρχου, 
η οποία εκδίδεται την ίδια ημέρα με την απόφαση επι¬ 
βολής τέλους στον παραβάτη πωλητή. 

Η απόφαση του Δημάρχου πρέπει να ορίζει αναλυ¬ 
τικά κατά είδος και ποσότητα (τεμάχια ή βάρος) τα 
προϊόντα που προορίζονται για καταστροφή. Στην ίδια 
απόφαση πρέπει να ορίζεται ο τρόπος που θα γίνει 
αυτή (τεμαχισμός, σύνθλιψη, καύση, υγειονομική ταφή, 
απόχυση κ.τ.λ.), ο οποίος πρέπει να είναι και ο πλέον 
πρόσφορος ώστε να είναι αδύνατη η περαιτέρω χρη¬ 
σιμοποίηση αυτών. 

Η καταστροφή των κατασχεμένων προϊόντων κατά 
τα ανωτέρω γίνεται παρουσία μέλους του Δημοτικού 
Συμβουλίου, που έχει προς τούτο εξουσιοδοτηθεί, και 
οργάνου της Δημοτικής Αστυνομίας, οι οποίοι συντάσ¬ 
σουν και υπογράφουν Πρωτόκολλο καταστροφής το 
οποίο επισυνάπτουν στη σχετική απόφαση του Δημάρ¬ 
χου και παραδίδουν στο Δήμο. 

Παρέχεται η δυνατότητα με απόφαση του Δημάρχου, 
η οποία συνοδεύεται από αντίγραφο του Ε.Π.Κ., να δι- 
ατάσσεται η διάθεση κατασχεμένων προϊόντων που 
δεν υπάγονται στις προηγούμενες παραγράφους, σε 
νομικά πρόσωπα που εκπληρώνουν κοινωφελείς σκο¬ 
πούς και σε ευαγή ιδρύματα. Αλλως τα προϊόντα αυτά 
καταστρέφονται. 

Στους ανωτέρω φορείς διατίθενται μόνο τα βιοτεχνικά 
και βιομηχανικά προϊόντα, που κατασχέθηκαν επειδή 
κυκλοφορούσαν κατά παράβαση του Κώδικα Βιβλίων 
και Στοιχείων ή κατασχέθηκαν επειδή αυτός που τα 
διέθετε δεν κατείχε την απαιτούμενη άδεια πωλητή, 
σύμφωνα με τις διατάξεις του ν. 2323/1995 όπως ισχύει, 
και πάντως τα προϊόντα αυτά δεν συνιστούν παράνομη 
απομίμηση προϊόντων τα οποία κυκλοφορούν νόμιμα 
στην αγορά. 

Η απόφαση του Δημάρχου πρέπει να αναφέρει ανα¬ 
λυτικά τα είδη και την ποσότητα των κατασχεμένων 
προϊόντων που προορίζονται για κάθε νομικό πρόσωπο 
ή ίδρυμα χωριστά. 

Η διάθεση των κατασχεμένων προϊόντων γίνεται πα¬ 
ρουσία μέλους του Δημοτικού Συμβουλίου, που έχει 
προς τούτο εξουσιοδοτηθεί και οργάνου της Δημοτι¬ 
κής Αστυνομίας, οι οποίοι παρίστανται στην παράδοση 
αυτών στο κοινωφελές νομικό πρόσωπο ή στο ευαγές 
ίδρυμα που ορίζεται στη σχετική απόφαση του Δη¬ 
μάρχου. 

Η παράδοση επιβεβαιώνεται με Πρωτόκολλο παραλα¬ 
βής που συντάσσεται από τον οικείο Δήμο και υπογρά¬ 
φεται από τους εκπροσώπους του νομικού προσώπου 
ή του ιδρύματος, και τους εκπροσώπους του Δήμου. Το 
Πρωτόκολλο παραλαβής επισυνάπτεται στη σχετική 
απόφαση του Δημάρχου και παραδίδεται στο οικείο 
Δήμο. 

Άρθρο 6 

Έντυπο Ειδικού Πρωτοκόλλου Κατάσχεσης 

Καθορίζεται ειδικό έντυπο τεύχος που αποκαλείται 
«ΕΙΔΙΚΟ ΠΡΩΤΟΚΟΛΛΟ ΚΑΤΑΣΧΕΣΗΣ» αποτελούμενο 
συνολικά από δέκα (10) ομάδες τεσσάρων σελίδων έκα¬ 
στη. Κάθε ομάδα φέρει αύξοντα αριθμό και κάθε σελίδα 
της ίδιας ομάδας φέρει τον ίδιο αύξοντα αριθμό. 

Εντός ενός (1) μηνός το αργότερο από τη δημοσίευ¬ 
ση της παρούσας απόφασης, το Υπουργείο Οικονομίας 


και Οικονομικών, σε ό,τι αφορά τις Υπηρεσίες Ειδικών 
Ελέγχων, το Υπουργείο Ανάπτυξης, σε ό,τι αφορά τα 
Κ.Ε.Λ.Α.Υ.Ε. του ιδίου Υπουργείου, οι Γενικές Γραμματείες 
των Περιφερειών της χώρας, σε ό,τι αφορά τα Κ.Ε.Λ.Α.Υ.Ε. 
που έχουν συστήσει και οι Δήμοι υποχρεούνται να εκτυ¬ 
πώσουν και να διαθέσουν άμεσα τα έντυπα τεύχη του 
Ε.Π.Κ. στα αρμόδια όργανα, όπως αυτά μνημονεύονται 
στην πρώτη παράγραφο του άρθρου 2 της παρούσας. 

Προσαρτάται στην παρούσα Παράρτημα που αποτελεί 
αναπόσπαστο μέρος αυτής υπόδειγμα εντύπου με τον 
τίτλο «Ειδικό Πρωτόκολλο Κατάσχεσης». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΠΑΡΑΡΤΗΜΑ 


ΤΟ ΠΑΡΟΝ ΥΠΟΔΕΙΓΜΑ ΑΠΟΤΕΛΕΙ ΑΝΑΠΟΣΠΑΣΤΟ ΤΜΗΜΑ 
ΤΟΥ ΑΡΘΡΟΥ 6 ΤΗΣ ΑΠΟΦΑΣΗΣ ΤΟΥ ΥΠΟΥΡΓΟΥ ΑΝΑΠΤΥΞΗΣ ΚΙ -1178/ 07-06-2007 


(Θέση Σφραγίδας Υπηρεσίας) 


Αύξων Αριθμός: 


ΕΙΔΙΚΟ ΠΡΩΤΟΚΟΛΛΟ ΚΑΤΑΣΧΕΣΗΣ 
ΓΙΑ ΑΔΙΚΗΜΑΤΑ ΤΟΥ ΑΡΘΡΟΥ 11 (παρ. 1) ΤΟΥ Ν. 3377/2005 

(συντάσσεται εις τετραπλούν) 


1. ΣΤΟΙΧΕΙΑ ΠΟΥ ΑΦΟΡΟΥΝ ΤΟΝ ΕΛΕΓΧΟΜΕΝΟ 
Στοιχεία Αστυνομικής Ταυτότητας ή Διαβατηρίου 


Ονοματεπώνυμο:. 

Όνομα Πατρός:.Όνομα μητρός:. 

Δ/νση Κατοικίας :.Τ.Κ: 

Τηλέφωνο (σταθ.):.Τηλέφωνο (κιν.):. 

Αριθμός Α.Δ.Τ. ή Διαβατηρίου:.Εκδούσα αρχή. 

ΑΦΜ:.ΔΟΥ. 


2. ΣΤΟΙΧΕΙΑ ΠΟΥ ΑΦΟΡΟΥΝ ΤΗΝ ΠΑΡΑΒΑΣΗ 
Α. Τόπος και Χρόνος Τέλεσης της Παράβασης 

(αναγράφεται κατατοπιστικά η οδός, η περιοχή / συνοικία, ο οικείος Δήμος, ο Νομός και ο χρόνος όπου διαπιστώθηκε η 
παράβαση) 

Διεύθυνση:. 

Περιοχή :.Δήμος :.Νομός:. 

Ημερομηνία :.Ώρα :. 


Β. Είδος Παράβασης 

(συμπληρώνεται το είδος της παράβασης) 

• Πώληση χωρίς άδεια πωλητή 

• Πώληση προϊόντων παράνομης απομίμησης 

• Παράβαση διατάξεων Κ.Β.Σ. 

Γ. Πίνακας Κατασχεθέντων Προϊόντων (η ποσότητα συμπληρώνεται σε τεμάχια ή βάρος κατά περίπτωση, η τιμή 
συμπληρώνεται ανά μονάδα πώλησης) ___ _______ 


Περιγραφή 

Τεμάχια 

Βάρος 

Τιμή μονάδας 

Αναγραφόμενη Τιμολογίου 
































1 




- 






3. ΠΑΡΑΤΗΡΗΣΕΙΣ 

(Σημειώνεται η ένδειξη «Αρνηση Υπογραφής» στην περίπτωση άρνησης του ελεγχθέντα να υπογράψουν στο Ειδικό 
Πρωτόκολλο Κατάσχεσης, «Εγκατάλειψη» σε περίπτωση εγκατάλειψης των εμπορευμάτων από τον πωλητή και όποια 
άλλη αναγκαία λεπτομέρεια κατά την κρίση των ελεγκτών) 


Ημερομηνία: 


ΓΙΑ ΤΟΝ ΕΛΕΓΧΘΕΝΤΑ 
(Υπογραφή - Ονοματεπώνυμο) 


ΟΙ ΕΛΕΓΚΤΕΣ 

(Υπογραφή - Ονοματεπώνυμο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 7 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2007 

Ο ΥΦΥΠΟΥΡΓΟΣ 

I. ΠΑΠΑΘΑΝΑΣΙΟΥ 
-♦- 

Αριθμ. 6867 (2) 

Έγκριση συμβάσεων μίσθωσης έργου στο Δήμο Λιβα¬ 
διού για τη λειτουργία του Κέντρου Εξυπηρέτησης 
Πολιτών (ΚΕΠ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 6 του ν. 2527/1997. 

2) Τις διατάξεις του άρθρου 15 παρ. 1 του 
ν. 3260/1920. 

3) Του άρθρου 31 του ν. 3013/2002 «Σύσταση Κέντρων 
Εξυπηρέτησης Πολιτών» 

4) Την από 13.1.2004 γνωμοδότηση της ΚΕΔΚΕ 

5) Τα υπ’ αριθμ. ΟΔΕ ΚΕΠ/6901/8.9.2005, Φ. 7/2/7772/ 
ΟΔΕ ΚΕΠ/14.10.2005, Φ.10307/17.5.2006 και Φ.7 ΟΔΕ 
ΚΕΠ/11123/8.5.2006 έγγραφα του ΥΠΕΣΔΔΑ με τα οποία 
παρέχονται διευκρινήσεις και οδηγίες για τη συμπλή¬ 
ρωση των συμβάσεων των ΚΕΠ 

5) Το υπ’ αριθμ. ΔΟΛΚΕΠ/Φ 4/170/11780/10.5.2007 έγ¬ 
γραφο του Υφυπουργού Ανδρεουλάκου, το οποίο αφορά 
στην κατανομή συμβάσεων μίσθωσης έργου έως και 
τρεις (3) μήνες για τη στελέχωση των ΚΕΠ των οποίων 
οι συμβάσεις λήγουν από 1.6.2007 έως 31.6.2007 και σύμ¬ 
φωνα με τις οδηγίες του οποίου θα πρέπει να συναφθεί 
η κατανεμηθείσα σύμβαση, αποφασίζουμε: 

1. Εγκρίνουμε τη σύναψη δύο συμβάσεων (2) μίσθωσης 
έργου από το Δήμο Λιβαδιού, για χρονικό διάστημα έως 
τρεις (3) μήνες με την προϋπόθεση της εφαρμογής των 
παρακάτω όρων: 

2. 1. Ταχυδρομική αποστολή της ηλεκτρονικά συνα- 
φθείσας σύμβασης στο ΥΠΕΣΔΔΑ. Η συμπλήρωση του 
πεδίου εκείνου της σύμβασης στο οποίο μνημονεύεται 
η απόφαση κατανομής του Υφυπουργού κου Αθ. Νάκου, 
δεν προβλέπεται πλέον. 

2. 2 Σε περίπτωση αποχώρησης, παραίτησης, διακο¬ 
πής κλπ. της σύμβασης μίσθωσης με πρωτοβουλία του 
συμβασιούχου, δεν θα συναφθεί νέα σύμβαση με νέο 
άτομο, χωρίς την προηγούμενη έγκριση της ΔΟΛΚΕΠ/ 
ΥΠΕΣΔΔΑ, το οποίο θα πρέπει να έχει ενημερωθεί από 
την αρμοδία υπηρεσία του ΟΤΑ α' και β' βαθμού. Σε 
διαφορετική περίπτωση το ΥΠΕΣΔΔΑ δε θα κάνει δεκτή 
τη σύμβαση αλλά και δε θα τη χρηματοδοτήσει. 

3. Τόπος εκτέλεσης του έργου ορίζεται η έδρα του 
οικείου ΚΕΠ 

4. Η αμοιβή του αναδόχου προσδιορίζεται σύμφωνα 
και με την εγκύκλιο 11123/8.5.2006 ως εξής: 

α) ΚΕΠ με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΑΕ ΕΠ ΚτΠ-ΣΑΕ 
055/3 του ΥΠΕΣΔΔΑ με μηνιαία αμοιβή συμβασιούχου 
880 Ευρώ. 

β) ΚΕΠ με χρονική διάρκεια λειτουργίας μεγαλύτερη 
των 24 μηνών: χρηματοδότηση από τον τακτικό προϋ¬ 


πολογισμό ενώ για το ύψος της μηνιαίας αμοιβής αντι¬ 
στοιχούν οι εξής υποπεριπτώσεις: 

β.1 ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών, λαμβάνει 
αποζημίωση 880 ευρώ. 

β.2 ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμβάνει 
αποζημίωση 1.000 ευρώ (με ημερομηνία έναρξης του δι¬ 
καιώματος αυτού του ύψους της αμοιβής την 1.2.2005) 

5. Η ανωτέρω σύμβαση λήγει αυτοδίκαια από τη χρονι¬ 
κή στιγμή που θα στελεχωθεί το ΚΕΠ του ΟΤΑ με μόνιμο 
προσωπικό, ανεξαρτήτως της διάρκειας ισχύος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 16 Μαΐου 2007 
Ο Γενικός Γραμματέας Περιφέρειας 
Φ. ΓΚΟΥΠΑΣ 

-♦- 

Αριθμ.6595 (4) 

Έγκριση της καθιέρωσης της Νομαρχιακής Αυτοδιοίκη¬ 
σης Μαγνησίας ωρών υπερωριακής απασχόλησης 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπουργών και 
υπαλλήλων του Δημοσίου Ν.Π.Δ.Δ. και Ο.τ.Α'.» (ΦΕΚ 
297/τ.Α72003). 

2. Τις διατάξεις του άρθρου 25 παρ. 7 του ν. 2738/1999 
«Συλλογικές Διαπραγματεύσεις στη Δημόσια Διοίκηση» 
(ΦΕΚ 180/τ.Α7ΐ999). 

3. Το γεγονός ότι: α) Οκτώ (8) υπάλληλοι του τμήματος 
αυτοκινήτων και β) δύο (2) οδηγοί του Νομάρχη απα¬ 
σχολούνται υπερωριακά για την αντιμετώπιση εκτάκτων 
αναγκών (εκχιονισμούς, πλημμύρες, κατολισθήσεις, πυρ¬ 
καγιές κ.α.) σε 24ωρη βάση. 

4. Το ότι οι ανωτέρω εργασίες δεν αποτελούν συνηθισμένες 
υπερωριακές ενασχολήσεις υπαλλήλων, αποφασίζουμε: 

Εγκρίνουμε για το έτος 2007 από 1.7.2007 έως 31.12.2007 
την καθιέρωση τετρακοσίων σαράντα πέντε (445 ) κατ’ 
άτομο ωρών υπερωριακής απασχόλησης, εκ των οποί¬ 
ων οι τριακόσιες πενήντα (350) είναι απογευματινής 
υπερωριακής απασχόλησης και οι ενενήντα πέντε (95) 
είναι νυχτερινές, εξαιρέσιμες του κανονικού ωραρίου 
εργασίας, στους οκτώ (8) υπαλλήλους του τμήματος 
κίνησης υπηρεσιακών αυτοκινήτων και στους δύο (2) 
οδηγούς του Νομάρχη, διότι οι υπάλληλοι αυτοί απα¬ 
σχολούνται υπερωριακά με έκτακτες ανάγκες (εκχιο- 
νισμούς, πλημμύρες, κατολισθήσεις, πυρκαγιές για την 
νόσο των πουλερικών κ.α.) πέραν του κανονικού ωραρί¬ 
ου σε 24ωρη βάση και κατά τις νυχτερινές ώρες καθώς 
και τις ημέρες αργίας και Κυριακές. 

Από την απόφαση αυτή προκαλείται δαπάνη που θα 
επιβαρύνει τον προϋπολογισμό της Ν.Α.Μ. από τους 
εξής Κ.Α.Ε: 

1. Κ.Α.Ε. 072 - 0511 ύψους 18.000 Ευρώ και 

2. Κ.Α.Ε. 072 - 0512 ύψους 11.000 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 7 Ιουνίου 2007 
Ο Νομάρχης 

ΑΠΟΣΤΟΛΟΣ ΠΑΠΑΤΟΛΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπιι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίσπισΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν.θΐ.(|Γ - θ-γτίθΜ: ννθΙ)ίΤΊ35ΐ6Γ.6ΐ@6ΐ.ρΓ 

* 02010342506070008 * --- 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'-Ι- Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


































